Konnen Dwa Ou:

Diskriminasyon nan Travay Ilegal

Kimoun ki Pwoteje? 

• Anplwaye (aktyèl ak ansyen), 

ki gen ladan yo kad ak 

anplwaye tanporè

• Moun k ap chèche travay 

• Manm sendika yo ak moun ki 

aplike pou vin manm nan yon 

sendika

Ki Kalite Diskriminasyon nan Travay ki Ilegal? 

Dapre lwa EEOC yo, yon patwon pa dwe fè diskriminasyon kont 

ou, kèlkeswa sitiyasyon imigrasyon w, sou baz:

• Ras

• Koulè

• Relijyon

• Orijin nasyonal

• Sèks (ki vle di gwosès, 

akouchman ak pwoblèm 

medikal ki konekte yo, 

oryantasyon seksyèl, oswa 

idantite sèks)

• Laj (40 lane oswa plis)

• Andikap

• Enfòmasyon jenetik (tankou 

demann patwon pou, swa 

achte, itilize, oswa divilge 

tès jenetik, sèvis jenetik oswa 

antesedan medikal familyal)

• Reprezay paske ou pote plent, 

opoze w a on diskriminasyon 

nan yon jan ki rezonab, oswa 

patisipe nan yon pouswit 

jidisyè, ankèt oswa pouswit 

kont diskriminasyon

• Entèferans, presyon oswa 

menas ki gen rapò ak egzèsis 

dwa fonde sou diskriminasyon 

akoz andikap oswa 

akomodasyon pou gwosès.

Ki Òganizasyon ki Konsène?

• Pifò anplwayè prive yo

• Administrasyon lokal ak Eta 

(kòm anplwayè)

• Enstitisyon Ansèyman 

(antanke anplwayè)

• Sendika

• Ajans rekritman 

Ki Pratik nan Travay ou ka Konsidre kòm 

Diskriminatwa?

Tout aspè nan travay, tankou:

• Konjedye, revoke, mete an 

disponibilite 

• Pèsekisyon (sa gen ladan 

konpòtman vèbal oswa fizik 

endezirab)

• Rekritman oswa pwomosyon 

• Afektasyon 

• Salè (inegalite nan 

reminerasyon oswa 

konpansasyon) 

• Absans amenajman rezonab 

pou yon andikap; gwosès, 

akouchman, oswa pwoblèm 

medikal ki gen pou wè ak sa; 

oswa yon kwayans, obsèvans 

oswa pratik relijye ki chè anpil

• Avantaj

• Fòmasyon pwofesyonèl

• Klasifikasyon

• Referans

• Jwenn oswa divilge 

enfòmasyon jenetik anplwaye

• Mande oswa divilge enfòmasyon 

medikal anplwaye

• Konpòtman ki siseptib pou l 

dekouraje yon moun opoze l 

a diskriminasyon, depoze yon 

plent, oswa patisipe nan yon 

ankèt oswa yon pouswit

• Konpòtman ki fòse, entimide, 

menase oswa ki anpeche 

yon moun egzèse dwa li, 

oswa ede oubyen ankouraje 

yon lòt moun pou egzèse 

dwa pa li, nan sa ki gen pou 

wè ak diskriminasyon baze 

sou andikap (ki gen ladan 

amenajman) oswa amenajman 

pou gwosès.

Kisa W ka Fè Si W Kwè Gen Diskriminasyon?

Kontakte EEOC san pèdi tan si ou sispèk diskriminasyon. Pa tann lontan, paske gen delè estrik pou depoze yon plent pou diskriminasyon 

(180 oswa 300 jou, selon kote w ap viv/travay). Ou kapab kontakte EEOC nan youn nan fason sa yo:

Soumèt yon demann sou pòtay piblik EEOC a: 

https://publicportal.eeoc.gov/Portal/Login.aspx

Rele 1–800–669–4000 (gratis) 

1–800–669–6820 (TTY) 

1–844–234–5122 (Videyo Telefòn ASL)

Vizite yon biwo lokal EEOC (enfòmasyon nan 

www.eeoc.gov/field-office) 

Imèl info@eeoc.gov

Gen plis enfòmasyon sou EEOC, tankou 

enfòmasyon sou kijan pou depoze yon plent 

pou diskriminasyon, ki disponib sou 

www.eeoc.gov.

Komisyon Ameriken pou Opòtinite Egalego nan Travay (U.S. Equal Employment Opportunity Commission, 

EEOC) aplike lwa federal ki pwoteje w kont diskriminasyon nan travay. Si w kwè gen diskriminasyon ki te fèt 

kont ou nan travay oswa lè w ap aplike pou yon travay, EEOC kapab ede w.
ANPLWAYÈ KI GEN KONTRA OSWA KONTRA SOUTRETANS FEDERAL

Biwo Pwogram Konfòmite Kontra Federal (Office of Federal 

Contract Compliance Programs, OFCCP) Depatman Travay 

la garanti respè angajman kont diskriminasyon ak mezi 

diskriminasyon pozitiv (affirmative action) konpayi k ap fè biznis 

ak Gouvènman Federal la yo ap pran. Si w ap prezante kandidati 

w pou yon travay nan, oswa ou se yon anplwaye nan yon konpayi 

ki gen kontra oswa kontra Soutretans federal, ou gen pwoteksyon 

lwa federal kont diskriminasyon ki baze sou:

Ras, Koulè, Relijyon, Sèks, Oryantasyon Seksyèl, 

Idantite Sèks, Orijin Nasyonal 

Dekrè 11246 la, jan li te modifye a, entèdi konpayi ki gen 

Kontra federal yo fè diskriminasyon nan travay ki baze sou ras, 

koulè, relijyon, sèks, oryantasyon seksyèl, idantite sèks, oswa 

orijin nasyonal, epi li egzije yo pran mezi diskriminasyon pozitif 

(affirmative action) pou asire gen egalite nan opòtinite nan tout 

aspè travay.

Poze Kesyon, Divilge Oswa Diskite Salè

Dekrè 11246 la, jan li te modifye a, pwoteje kandida pou 

pòs travay ak anplwaye konpayi ki gen Kontra federal yo 

kont diskriminasyon akòz sitiyasyon tankou poze kesyon sou, 

divilgasyon oswa diskisyon sou konpansasyon yo oswa sou 

konpansasyon lòt kandida oswa anplwaye.

Andikap

Atik 503 Lwa Reyabilitasyon 1973, jan li te modifye a, pwoteje 

moun kalifye ki andikape kont diskriminasyon nan anbochaj, 

pwomosyon, revokasyon, salè, avantaj sosyo, fòmasyon 

pwofesyonèl, klasifikasyon, referans, ak lòt aspè nan travay nan 

konpayi ki gen Kontra federal yo. Sa konte kòm diskriminasyon baze 

sou andikap lè amenajman rezonab ki pran limit fizik oswa mantal 

an konsiderasyon pa fèt pou yon moun andikape ki kalifye apadesa 

epi ki se yon kandida pou yon pòs travay oswa yon anplwaye, 

eksepte si sa kreye gwo difikilte pou anplwayè a. Atik 503 a egzije 

tou pou konpayi ki gen Kontra federal yo pran mezi afimatif pou 

anplwaye moun kalifye ki andikape epi fè yo pwogrese nan tout 

nivo nan travay, rive menm nan administrasyon an.

Kategori Veteran Pwoteje

Lwa 1974 pou Asistans Reyajisteman Veteran Epòk Vyetnam nan, 

jan li te modifye a, 38 U.S.C. 4212, entèdi diskriminasyon nan 

travay kont, epi egzije diskriminasyon pozitif (affirmative action) 

pou rekrite, anplwaye, epi kite pwogrese nan travay yo, veteran 

andikape, veteran ki fèk kite lame (sa vle di, nan twazan apre 

demobilizasyon oswa lè li kite sèvis aktif), veteran sèvis aktif nan 

tan lagè oswa ki gen badj kanpay, oswa ki te resevwa meday Fòs 

Lame.

Reprezay

Li entèdi pou fè reprezay kont yon moun ki depoze yon plent pou 

diskriminasyon, ki patisipe nan yon pwosedi OFCCP, oswa ki, nan 

nenpòt ki lòt fason, opoze l a diskriminasyon konpayi ki gen Kontra 

federal fè dapre lwa Federal sa yo.

Nenpòt moun ki kwè yon konpayi ki gen kontra te vyole obligasyon 

li pou pa gen diskriminasyon oswa pran mezi diskriminasyon 

pozitif (affirmative action) nan kad otorite OFCCP yo ta dwe 

kontakte imedyatman:

The Office of Federal Contract Compliance Programs (OFCCP) 

[Biwo Pwogram Konfòmite Kontra Federal la]

Depatman Travay Etazini

200 Constitution Avenue, N.W.

Washington, D.C. 20210

1-800-397-6251 (gratis)

Si ou soud, ou gen pwoblèm pou tande oswa ou gen yon 

andikap lapawòl, tanpri rele 7-1-1 pou jwenn aksè nan sèvis relè 

telekominikasyon yo. Ou ka kontakte OFCCP tou lè w soumèt 

yon kesyon sou Entènèt nan Biwo Asistans OFCCP nan 

https://ofccphelpdesk.dol.gov/s/, oswa lè w rele yon biwo rejyonal 

oswa distri OFCCP, ki nan lis pifò anyè telefòn sou non Gouvènman 

Ameriken, Depatman Travay epi sou paj wèb OFCCP “Kontakte nou” 

nan https://www.dol.gov/agencies/ofccp/contact.

PWOGRAM OSWA AKTIVITE K AP RESEVWA ASISTANS FINANSYE FEDERAL

Ras, Koulè, Orijin Nasyonal, Sèks

Anplisde pwoteksyon Chapit VII nan Lwa sou Dwa Sivil 1964 

yo, jan li te modifye a, Chapit VI Lwa sou Dwa Sivik 1964 la, jan 

li te modifye a, entèdi diskriminasyon sou baz ras, koulè oswa 

orijin nasyonal nan pwogram oswa aktivite ki resevwa asistans 

finansye federal. Chapit VI sible diskriminasyon nan travay si 

objektif prensipal asistans finansye a se bay travay oswa kote 

diskriminasyon nan travay lakòz oswa ka lakòz diskriminasyon nan 

bay sèvis nan pwogram sa yo. Chapit IX Amannman Edikasyon 

1972 yo entèdi diskriminasyon nan travay sou baz sèks yon moun 

nan pwogram edikatif oswa nan aktivite ki resevwa asistans 

finansye federal.

Moun ki gen Andikap

Atik 504 Lwa Reyabilitasyon 1973 la, jan li te modifye a, entèdi 

diskriminasyon nan travay sou baz andikap nan tout pwogram oswa 

aktivite ki resevwa asistans finansye federal. Tout aspè diskriminasyon 

entèdi nan travay kont moun ki andikape ki, avèk ou san amenajman 

rezonab, kapab rempli fonksyon esansyèl nan travay la.

Si w kwè diskriminasyon fèt kont ou nan yon pwogram nan nenpòt 

enstitisyon ki resevwa asistans finansye federal, ou ta dwe kontakte 

Ajans federal ki bay asistans sa a imedyatman.

(Revizyon 27/06/2023)